Andreas Werckmeister

Andreas Werckmeister (1645–1706) var en tysk organist og musikkteoretiker fra barokken.

 Liv og virke 
Werckmeister gikk på skole i Nordhausen og i Quedlinburg. Den musikalske utdannelsen fikk han av sine onkler, Heinrich Christian Werckmeister og Heinrich Victor Werckmeister. I 1664 ble Andreas organist i Hasselfelde, ti år senere i Elbingerode og i 1696 i Martinikirche i Halberstadt.

Av Werckmeisters komposisjoner er bare heftet Musikalische Privatlust (1689) med musikk for fiolin og generalbass bevart.

Werckmeisters musikkhistoriske betydning hviler hovedsakelig på hans forslag til flere veltempererte stemminger som kalles . Til grunn for Werckmeisters praktiske forslag lå Marin Mersennes beskrivelse av Ming-prinsen Zhu Zaiyus (1536–1611) system for temperert stemming. Werckmeisters stemminger erstattet litt om senn de gamle middeltone-stemmingene.

 Ettermæle 
Johann Sebastian Bach var godt kjent med Werckmeisters skrifter, spesielt de som omfatter kontrapunkt. Werckmeister trodde at et vel utført kontrapunkt, særlig invertert kontrapunktGeorge B. Stauffer, Journal of the American Musicological Society, Høst 2005, s. 711., var knyttet til planetenes velordnede bevegelser, noe som kan minne om Keplers syn i Harmonice Mundi. Ifølge George Buelow har «ingen annen forfatter fra perioden tolket musikk så entydig som et resultat av Guds verk,»George J. Buelow, «Andreas Werckmeister,» Grove Music Online et syn som faller sammen med Bachs. Til tross for fokuset på kontrapunkt, understreket Werckmeister i sine skrifter de underliggende harmoniske prinsippene.

I den ungarske regissøren Béla Tarrs film Werckmeister harmóniák (2000) holder rollefiguren György Eszter en monolog der han anklager den vestlige musikken for ha slått inn på en blindgate ved å omfavne Werckmeisters ideer, og at den eneste rette veien er å gå tilbake til pythagoreisk stemming.

 Verkliste 
 Musicae mathematicae hodegus curiosus oder richtiger musicalischer Weg-Weiser (1686)
 Musicalische Temperatur (1691)
 Hypomnemata Musica (1697)
 Erweiterte und verbesserte Orgelprobe (1698)
 Die nothwendigste Anmerkungen und Regeln (1698)
 Cribum Musicum (1700)
 Harmonologia Musica (1702)
 Musicalische Paradoxal-Discourse (1707)

 Referanser 

 Kilder 


 Eksterne lenker 


Originalverk
 Erweiterte Und verbesserte Orgel-Probe. Quedlinburg 1698, onlineutgave, Sächsischen Landesbibliothek – Staats- und Universitätsbibliothek Dresden
 Musicalische Temperatur, Oder deutlicher und warer Mathematischer Unterricht. Franckfurt 1691, onlineutgave,  Sächsischen Landesbibliothek – Staats- und Universitätsbibliothek Dresden

Kategori:Tyske musikkteoretikere
Kategori:Tyske komponister
Kategori:Tyske organister
Kategori:Barokkomponister
Kategori:Nordtyske orgelskole
Kategori:Personer fra Oberharz am Brocken